Ego Johannes, archipresbyter de Sancto-Prisco, omnibus presentes litteras visuris, salutem in Domino. Noveritis nos litteras viri nobilis Milonis, quondam domini Noeriorum, verbo ad verbum legisse et inspexisse diligenter et quedam expressisse presentibus litteris nostro sigillo roboratis, que faciunt pro ecclesia Molismense. Ego Milo, dominus Noeriorum, laborans in extremis, notum facio universis presentes litteras inspecturis quod testamentum meum et ordinationem a me factam de meis legatis et de emendatione omnium que contra quoscumque homines vel ecclesias intercepi, rata et firma volo haberi, sicut in aliis duobus paribus litterarum ordinata et scripta continentur, et sigillis reverendi patris Hugonis, episcopi Lingonensis, et venerabilium virorum Hugonis, abbatis Raigniaci, H., prioris Vallis-Scaulium, Th., prioris de Vaucia, Nicholaus, prioris Vallis-Crecentis, Milonis, quondam decani et Andree, quondam archidiaconi Autissiod. sigillata. Et quare de illis executoribus qui in litteris suis continebantur vita decesserunt, executores omnium predictorum constituo venerabiles viros B., archidiaconum, F., cantorem Autissiod., magistrum Stephanum de Cudo et dilectos meos B. de Cicons, Hugonem de Berriaco et Colinum de Castellione, milites. Hiis, autem, qui in predictis litteris continentur, ista que secum superaddo, volo enim et precipio et centum et XIII libras pruvin. reddantur hominibus Hervei de Monte-Regali et uxoris sue, homini de Villers XII libras Divionenses. Et restant quedam alia plura inferius in litteris dicti domini Noeriorum annotata, inter que sunt ea que pertinent ad ecclesiam Molismensem, videlicet de injuriis factis ecclesie Molismensi et de domo de Noeriis-Villa, quam prior de Noeriis emit a Guillelmo de Palefridis ad aspectum B. de Cicons, Hugonis de Berriaco et Colins de Castellione; de blado, videlicet, de modio bladi assignando ecclesie de Noeriis, de quo Molismensis ecclesia dicit se habere litteras patris mei, vel antecessorum meorum volo fieri ad aspectum executorum meorum. Volo, enim, quod reddatur priori de Nantriaco escasura sua, et deliberetur. Et hec omnia, que in ista sunt expressa cedula, legimus et vidimus in litteris M., quondam Noerorium domini suo sigillo roboratis et sigillatis, sub data currente anno Domini Mº CCº XXXº Iº. Et hec per expressionem et munimen nostri sigilli testificamur. Datum, Nantriaco, anno Domini Mº CCº XLº Iº.